Vážení kolegovia!

Dňa 19.2.2015 sa konalo ďalšie kolo Kolektívneho vyjednávania. Za OAVD sa kolektívneho vyjednávania zúčastnil prezident OAVD p. Jozef Chovanec. Zamestnávateľ predniesol svoj návrh na riešenie rozporových bodov KZ a podmienil ich prijatie ako celku. Nakoľko prednesený návrh zamestnávateľa nebol pre odborové centrály prijateľný odborové centrály predložili zamestnávateľovi svoj spoločný návrh riešenia rozporových bodov KZ. Zamestnávateľ s predloženým návrhom odborových centrál nesúhlasil. Kolektívne vyjednávanie bolo prerušené a bude pokračovať dňa 3.3.2015 o 1300hod za účasti predsedov a prezidentov odborových centrál s generálnym riaditeľom.